**Angående forpagtningsafgift for Spisehuset i HUSET-KBH**

DIT:KBH, som driver HUSET-KBH, er blevet spurgt til det aktuelle niveau for forpagtningsafgiften for Spisehuset. DIT:KBH kan oplyse om følgende:

* Det er nogle år siden, at der sidst har været en fast forpagter af Spisehuset. I 2016 indgik DIT:KBH en aftale med en forpagter af en mere fast karakter, hvor forpagtningsafgiften var 33.805 kr. (2016-priser) om måneden inklusiv renovering, vand og varme, men eksklusiv el.
* Som det fremgår af udbudsmaterialet, har der været nogle ukendte faktorer angående potentiel renoveringssag af HUSET – og dermed også Spisehuset. Derfor har DIT:KBH et par gange besluttet at udskyde udbudsprocessen og har i stedet indgået kortere aftaler med aktører frem til igangsætning af udbudsproces. I den seneste midlertidige aftale betaler forpagter 15.000 kr. for begrænset brugsret om måneden inklusiv vand, varme og el.
* Det skal gøres klart, at forpagtningsafgiften i de midlertidige aftaler ikke bygger på forhandling efter en udbudsproces som den, der aktuelt er i gang. Derfor skal niveauet heller ikke sidestilles med, hvad DIT:KBH forventer af potentielle bydere. Fastsætning af forpagtningsafgift for kommende forpagter vil bero på de indkomne tilbud og forhandlinger i forbindelse med udbudsprocessen.